CELEX: 62016TA0781
Language: bg
Date: 2021-06-09 00:00:00
Title: Дело T-781/16: Решение на Общия съд от 9 юни 2021 г. — Puma и др./Комисия (Дъмпинг — Внос на обувки с горна част от кожа с произход от Китай и Виетнам — Изпълнение на решението на Съда по съединени дела C-659/13 и C-34/14 — Повторно налагане на антидъмпингово мито и окончателно събиране на временно мито — Възобновяване на процедурата, предхождаща обявените за невалидни регламенти — Статут на предприятие, функциониращо в условията на пазарна икономика — Индивидуално третиране — Документален анализ — Липса на искане за допълнителна информация и за контролно посещение — Невъзстановяване на антидъмпингови мита — Правно основание — Правна сигурност — Оправдани правни очаквания — Забрана за прилагане с обратна сила — Пропорционалност — Злоупотреба с власт — Недопускане на дискриминация — Предишна практика при вземане на решения)

26.7.2021   
            
            
               BG
            
            
               Официален вестник на Европейския съюз
            
            
               C 297/28
            
         
      Решение на Общия съд от 9 юни 2021 г. — Puma и др./Комисия
      (Дело T-781/16) (1)
      
      (Дъмпинг - Внос на обувки с горна част от кожа с произход от Китай и Виетнам - Изпълнение на решението на Съда по съединени дела C-659/13 и C-34/14 - Повторно налагане на антидъмпингово мито и окончателно събиране на временно мито - Възобновяване на процедурата, предхождаща обявените за невалидни регламенти - Статут на предприятие, функциониращо в условията на пазарна икономика - Индивидуално третиране - Документален анализ - Липса на искане за допълнителна информация и за контролно посещение - Невъзстановяване на антидъмпингови мита - Правно основание - Правна сигурност - Оправдани правни очаквания - Забрана за прилагане с обратна сила - Пропорционалност - Злоупотреба с власт - Недопускане на дискриминация - Предишна практика при вземане на решения)
      (2021/C 297/33)
      Език на производството: английски
      
         Страни
      
      
         Жалбоподател: Puma SE (Херцогенаурах, Германия) и 8 други жалбоподатели, чиито имена са посочени в приложение към съдебното решение (представители: E. Vermulst и J. Cornelis, avocats)
      
         Ответник: Европейска комисия (представители: L. Armati и T. Maxian Rusche)
      
         Предмет
      
      Искане на основание член 263 ДФЕС за отмяна, първо, на Регламент за изпълнение (ЕС) 2016/1395 на Комисията от 18 август 2016 година за повторно налагане на окончателно антидъмпингово мито и за окончателно събиране на временното мито, наложено върху вноса на някои обувки с горна част от кожа с произход от Китайската народна република, произведени от Buckinghan Shoe Mfg Co., Ltd., Buildyet Shoes Mfg., DongGuan Elegant Top Shoes Co. Ltd, Dongguan Stella Footwear Co Ltd, Dongguan Taiway Sports Goods Limited, Foshan City Nanhai Qun Rui Footwear Co., Jianle Footwear Industrial, Sihui Kingo Rubber Shoes Factory, Synfort Shoes Co. Ltd., Taicang Kotoni Shoes Co. Ltd., Wei Hao Shoe Co. Ltd., Wei Hua Shoe Co. Ltd. и Win Profile Industries Ltd, и за изпълнение на решението на Съда на Европейския съюз по съединени дела C-659/13 и C-34/14 (OВ, L 225, 2016 г., стp. 52), второ, на Регламент за изпълнение (ЕС) 2016/1647 на Комисията от 13 септември 2016 година за повторно налагане на окончателно антидъмпингово мито и окончателно събиране на временното мито, наложено върху вноса на някои обувки с горна част от кожа с произход от Виетнам и произведени от Best Royal Co. Ltd, Lac Cuong Footwear Co., Ltd, Lac Ty Co., Ltd, Saoviet Joint Stock Company (Megastar Joint Stock Company), VMC Royal Co Ltd, Freetrend Industrial Ltd. и свързаното с него дружество Freetrend Industrial A (Vietnam) Co, Ltd., Fulgent Sun Footwear Co., Ltd, General Shoes Ltd, Golden Star Co, Ltd, Golden Top Company Co., Ltd, Kingmaker Footwear Co. Ltd., Tripos Enterprise Inc., Vietnam Shoe Majesty Co., Ltd, и за изпълнение на решението на Съда на Европейския съюз по съединени дела C-659/13 и C-34/14 (OВ, L 245, 2016 г., стp. 16), и трето, на Регламент за изпълнение (ЕС) 2016/1731 на Комисията от 28 септември 2016 година за повторно налагане на окончателно антидъмпингово мито и окончателно събиране на временното мито, наложено върху вноса на някои обувки с горна част от кожа с произход от Китайската народна република и Виетнам, произведени от General Footwear Ltd (China), Diamond Vietnam Co Ltd и Ty Hung Footgearmex/Footwear Co. Ltd, и за изпълнение на решението на Съда на Европейския съюз по съединени дела C-659/13 и C-34/14 (OВ, L 262, 2016 г., стp. 4).
      
         Диспозитив
      
      
                  1)
               
               
                  Отхвърля жалбата.
               
            
                  2)
               
               
                  Осъжда Puma SE и останалите жалбоподатели, чиито имена са посочени в приложение, да заплатят съдебните разноски.
               
            
         (1)  ОВ C 14, 16.1.2017 г.